Spoštovani starši!

Obveščamo vas, da bo v soboto, 26.2.2022, delovni dan, saj skladno s šolskim koledarjem nadomeščamo 24. december 2021, o čemer smo vas obvestili na roditeljskem sestanku.

Ta dan bomo izvedli pustovanje. Učenci pridejo v šolo našemljeni. Ob **9.00** se bomo zbrali na šolskem igrišču, potem pa se bomo v pustni povorki sprehodili skozi Sveto Trojico.

Po povorki se bomo ponovno zbrali na šolskem igrišču, kjer bomo razglasili in nagradili najbolj izvirne maske ter se okrepčali s krofi.

S pustovanjem bomo zaključili ob **10.30**, ko bo peljal tudi šolski avtobus.

Natančen vozni red bo objavljen na šolski spletni strani.

V primeru slabega vremena bomo pustovanje izvedli v šoli.

Kolektiv OŠ in vrtca Sv. Trojica